《五言奉酬杨祖二阁老中书省斋宿见寄》
宋代·沈遘

词省非吾据，维应赖两公。自怜虽壮齿，多病祗衰翁。

饮兴端难强，诗情久已穷。还家即高卧，客辙任西东。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。